stanford-oval/wikipedia huggingface dataset:
แบนด์ มิคาเอล โรเดอ

Bernd Michael Rode
ศาสตราจารย์ ดร. แบนด์ มิคาเอล โรเดอ (Professor Dr. Bernd Michael Rode) เกิดเมื่อวันที่ 14 กรกฎาคม ค.ศ. 1946  ในเมือง อินส์บรุค,ออสเตรีย เป็นผู้ริเริ่มการส่งเสริมความร่วมมือทางวิชาการระหว่างสถาบันอุดมศึกษาไทยและออสเตรีย ตั้งแต่  ปี พ.ศ. 2527 จนถึงปัจจุบัน ความร่วมมือทางวิชาการระหว่างไทยและออสเตรียเน้นในสาขาวิทยาศาสตร์และเทคโนโลยี และการพัฒนาบุคลากรสถาบันอุดมศึกษาไทย ความร่วมมือดังกล่าวเป็นประโยชน์อย่างยิ่งต่อการพัฒนาความก้าวหน้าทางวิชาการ และการเสริมสร้างความสามารถ    ในการวิจัยของนักวิชาการไทย รวมทั้งการถ่ายทอดองค์ความรู้และเทคโนโลยีระดับสูงจากออสเตรียสู่สถาบันอุดมศึกษาไทย เช่น โครงการจัดตั้ง Austrian–Thai Centre for Computer Assisted Chemical Education and Research ณ ภาควิชาเคมี คณะวิทยาศาสตร์ จุฬาลงกรณ์มหาวิทยาลัย ซึ่งเป็นการถ่ายทอดการนำซอฟต์แวร์คอมพิวเตอร์เพื่อการคำนวณผลการวิจัยทางเคมี เป็นต้น
ศาสตราจารย์ ดร. แบนด์ มิคาเอล โรเดอ ยังได้ส่งเสริมบทบาทของสถาบันอุดมศึกษาไทยในเวทีนานาชาติ โดยการเชิญเครือข่ายสถาบันอุดมศึกษาไทยเข้าร่วมมือกับเครือข่ายมหาวิทยาลัยในทวีปยุโรปและมหาวิทยาลัยในภูมิภาคเอเชียตะวันออกเฉียงใต้ (Austrian—South-East Asian University Network: ASEA-UNINET) โดยเป็นผู้มีบทบาทสำคัญในการผลักดันให้รัฐบาลออสเตรียพิจารณาให้ทุนแก่ประเทศไทยเพิ่มเติม ภายใต้ทุนที่เรียกว่า Technology Grants ซึ่งประกอบด้วยทุนศึกษาระดับปริญญาเอกและทุนวิจัยหลังปริญญาเอก มาตั้งแต่ปี 2544 โดยเป็นผู้รับผิดชอบการดำเนินการให้ทุนดังกล่าวมาตลอด 5 ปี ซึ่งใช้งบประมาณประมาณ 600,000 ยูโร หรือ ประมาณ 29,400,000.00 (ยี่สิบเก้าล้านสี่แสนบาท)
ในช่วงเวลา 30 ปีที่ศาสตราจารย์ ดร. แบนด์ มิคาเอล โรเดอ เป็นผู้แทนรัฐบาลออสเตรียในการส่งเสริมความร่วมมือทางวิชาการระหว่างไทยและออสเตรีย สถาบันอุดมศึกษาไทยได้รับทุนการศึกษาและทุนฝึกอบรมจำนวนมาก ได้แก่ทุนการศึกษาระดับปริญญาเอก ทุนการวิจัย ทุนแลกเปลี่ยนนักวิทยาศาสตร์และนักวิจัย การส่งศาสตราจารย์อาคันตุกะออสเตรียมาให้บริการทางวิชาการในสถาบันอุดมศึษาไทย และทุนด้านดนตรี ตั้งแต่ปี พ.ศ. 2529 จนถึง 2549 บุคลากรไทยได้รับทุนการศึกษาและฝึกอบรมรวมทั้งสิ้น 381 ทุน โดยแบ่งออกเป็นทุนการศึกษาระดับปริญญาเอกจำนวน 82 ทุน ทุนวิจัยจำนวน 82 ทุน ทุนวิจัยหลังปริญญาเอกจำนวน 10 ทุน ทุนแลกเปลี่ยนนักวิทยาศาสตร์และวิจัยจำนวน 195 ทุน ทุนฝึกอบรมด้านดนตรีจำนวน 12 ทุน และสถาบันอุดมศึกษาไทยได้รับศาสตราจารย์อาคันตุกะออสเตรียจำนวน 28 คน และรับนักวิทยาศาสตร์และวิจัยออสเตรียจำนวน 78 คน
ประวัติ

ในปี ค.ศ. 1964 ศาสตราจารย์ ดร. แบนด์ มิคาเอล โรเดอ สำเร็จการศึกษาระดับมัธยมศึกษาจาก Akademisches Gymnasium Innsbruck และได้เริ่มศึกษาด้านวิชาเคมีที่มหาวิทยาลัยอินส์บรุค (University of Innsbruck) ต่อมาในปี ค.ศ. 1973 ศาสตราจารย์ โรเดอ ได้สำเร็จการศึกษาในระดับปริญญาเอกด้วยเกียรตินิยมจากมหาวิทยาลัยอินส์บรุค
ในปี ค.ศ. 1973 ศาสตราจารย์ โรเดอ ได้เริ่มทำงานเป็นผู้ช่วยผู้ช่วยศาสตราจารย์ ที่สถาบัน Institute of Inorganic and Analytical Chemistry มหาวิทยาลัยอินส์บรุค หลังจากทำงานวิจัยในประเทศเยอรมัน ที่มหาวิทยาลัยสตุทการ์ต (University of Stuttgart) และ ที่สถาบัน Karlsruhe Institute of Technology มหาวิทยาลัยคาร์ลชัวฮ์ (University of Karlsruhe) ศาสตราจารย์ โรเดอ ได้เลื่อนตำแหน่งเป็น รองศาสตราจารย์ ในปี ค.ศ. 1976 และได้รับตำแหน่ง ศาสตราจารย์ ประจำสถาบัน Institute of Inorganic and Theoretical Chemistry มหาวิทยาลัยอินส์บรุค  หลังจากหนึ่งปีที่ได้ทำงานวิจัยที่ มหาวิทยาลัยโตเกียว (University of Tokyo) ในระยะเวลาระหว่าง ค.ศ. 2006-2011 ศาสตารจารย์ ได้ดำรงตำแหน่งหัวหน้าของภาควิชา Theoretical Chemistry และหัวหน้าสถาบัน Institute for General Inorganic and Theoretical Chemistry
หนึ่งในผลงานชิ้นใหญ่ของ ศาสตราจารย์ โรเดอ คือการก่อตั้งเครือข่ายสถาบันอุดมศึกษา ASEA-UNINET (Austrian South East Asian University Partnership Network) ในปี ค.ศ. 1994 การก่อตั้งในช่วงแรกเริ่มขึ้นในช่วงยุค 70 ซึ่งได้รับความร่วมมืออย่างไม่เป็นทางการระหว่างมหาวิทยาลัยอินส์บรุค และ มหาวิทยาลัยในประเทศไทย ต่อมาความร่วมมือระหว่างมหาวิทยาลัยได้ขยายระหว่าง มหาวิทยาลัยอินส์บรุค  (University of Innsbruck), มหาวิทยาลัยเวียนนา(University of Vienna), มหาวิทยาลัยวิทยาศาสต์การเกษตรเวียนนา ( University of Agricultural Sciences Vienna), จุฬาลงกรณ์มหาวิทยาลัย, มหาวิทยาลัยมหิดล, มหาวิทยาลัยเกษตรศาสตร์, และ มหาวิทยาลัยเชียงใหม่ ด้วยความพยายามที่จะขยายเครือข่ายสถาบันอุดมศึกษา ศาสตราจารย์ โรเดอ ได้เชิญหมาวิทยาลัยต่างๆที่มีความสนใจในโครงการ จากประเทศ ออสเตรีย, อินโดนีเซีย, ไทย และ เวียดนาม เข้าร่วมการประชุมครั้งแรกของ ASEA-UNINET (ASEA-UNINET Plenary Meeting) ซึ่งจัดขึ้นที่ กรุงโฮจิมินห์ ในปี ค.ศ. 1994 เครือข่ายสถาบันอุดมศึกษามีสมาชิกทั้งหมด 25 สถาบันจากประเทศ ออสเตรีย, ไทย, อินโดนีเซีย และ เวียดนาม และมีสมาชิกมากกว่า 70 สถาบัน จาก 16 ประเทศในภูมิภาค ยุโรป และ เอเชียตะวันออกเฉียงใต้ ภายในเดือนมิถุนายน ปี ค.ศ. 2014
นอกเหนือจากงานวิจัยและงานก่อตั้งเครือข่ายสถาบันอุดมศึกษา ในระหว่าง ปี ค.ศ. 1998-2001 และ ค.ศ. 2005-2008 ศาสตราจารย์ โรเดอ ยังได้ดำรงตำแหน่ง รองประธาน ของ Commission on Science and Technology for Development, United Nations Commission on Science and Technology for Development (UNCSTD) และได้ดำรงตำแหน่ง ประธาน ในปี ค.ศ. 2004 ซึ่งเป็นชาวออสเตรียคนแรกที่ดำรงตำแหน่งประธานของ United Nations Commission on Science and Technology for Development
งานวิจัย

ผลงานทางด้านงานวิจัยของ ศาสตราจารย์ ดร. แบนด์ มิคาเอล โรเดอ ได้ถูกเผยแพร่ผ่านทาง หนังสือ ทั้งหมด 7 เล่ม, และผลงานตีพิมพ์ในวารสารมากกว่า 440 ฉบับ รวมไปถึง หนังสือที่ ศาสตราจารย์ ได้มีส่วนร่วมอีก 30 เล่ม ซึ่งตามรายงานการอ้างอิงของ ISI Thomson's Web of Science ผลงานการตีพิมพ์และหนังสือเหล่านี้ได้รับการอ้างอิงมากว่า 8300 ครั้ง (ตามรายงานของเดือนพฤษภาคม ปี 2014) ด้วยดัชนีการประเมิณคุณภาพผลงานตีพิมพ์ (Hirsch-index) สูงถึง 41
งานวิจัยของ ศาสตราจารย์ โรเดอ ได้มุ่งเน้นทางด้าน เคมีทฤษฎี เคมีการคำนวณ และ ชีวอนินทรีย์เคมี ผลงานตีพิมพ์เน้นไปหัวข้อดังต่อไปนี้
การคำนวณทางเคมีควอนตัมของระบบโมเลกุลและซุปเปอร์โมเลกุล (Quantum chemical calculations of molecular and supermolecular systems)
Ab initio Monte Carlo และ MD simulations ของ ของเหลว / สารละลาย (Ab initio Monte Carlo and MD simulations of liquids / solutions)
โครงสร้างของ สารละลายอิเล็คโทรไลต (Electrolyte solution structure)
Ultrafast Dynamics ของ ตัวถูกละลาย (Ultrafast Dynamics of solutes)
การจำลองสารโมเลกุล และ ยา (Molecular Modelling of biomolecules and drugs)
QSAR / QSPR
วิวัฒนาการทางด้านเคมีของเปปไทด์/โปรตีน และจุดกำเนิดของสิ่งมีชีวิต (Chemical Evolution of Peptides/ Proteins and Origin of Life)
รางวัลและเกียรติยศ

ตามที่ศาสตราจารย์ ดร. แบนด์ มิคาเอล โรเดอ ได้ทำคุณประโยชน์ทางด้านวิชาการและด้านการพัฒนาการศึกษาในระดับอุดมศึกษาอย่างต่อเนื่องมาเป็นเวลายาวนาน  ซึ่งมีผลต่อการศึกษาในระดับอุดมศึกษาของประเทศไทยเป็นอย่างมาก ดังนั้น ในปี พ.ศ. 2554 (ค.ศ. 2011) ศาสตราจารย์ ดร. แบนด์ มิคาเอล โรเดอ จึงได้รับพระราชทาน เครื่องราชอิสริยาภรณ์  ชั้นปฐมดิเรกคุณาภรณ์ (ป.ภ.)เป็นกรณีพิเศษ  เพื่อเป็นการตอบแทนความดีความชอบ เป็นเกียรติประวัติและเป็นกำลังใจในการทำงานเพื่อพัฒนาการศึกษาในระดับอุดมศึกษาให้แก่ประเทศไทย ซึ่งถึงปัจจุบัน มีชาวต่างชาติเพียงไม่กี่คนที่ได้รับพระราชทานเครื่องราชอิสริยาภรณ์  ชั้นปฐมดิเรกคุณาภรณ์ (ป.ภ.) นี้
นอกจากนี้ ศาตราจารย์ โรเดอ ยังได้รับ ปริญญากิตติมศักดิ์จากมหาวิทยาลัยหลายแห่งในประเทศไทย เช่น จุฬาลงกรณ์มหาวิทยาลัย, มหาวิทยาลัยเทคโนโลยีพระจอมเกล้าธนบุรี, สถาบันเทคโนโลยีพระจอมเกล้าเจ้าคุณทหารลาดกระบัง และปริญญากิตติมศักดิ์ จากมหาวิทยาลัย Gadjah Mada University และ Comenius University Bratislava รวมทั้งยังได้รับรางวัลอื่นๆอีกมากมาย ซึ่งสามารถสรุปรางวัลสำคัญตามลำดับเวลาได้ดังต่อไปนี้
ปี ค.ศ. 1985 ได้รับรางวัล Goldenes Ehrenzeichen จากประเทศออสเตรีย
ปี ค.ศ. 1994 ได้รับรางวัล Austrian Decoration for Science and Art จากประเทศออสเตรีย
ปี ค.ศ. 1997 ได้รับตำแหน่ง สมาชิกกิตติมศักดิ์ (Honorary Member) ของ Slovak Chemical Society
ปี ค.ศ. 2003 ได้รับเหรียญ Cross of Merits จากรัฐ Tyrol
ปี ค.ศ. 2004 ได้รับเหรียญ Cross of Merits จากประเทศออสเตรีย
ปี ค.ศ. 2007 ได้รับเหรียญ Cross of Honours in Science and Arts first class จากประเทศออสเตรีย
ปี ค.ศ. 2008 ได้รับเหรียญ Jan-Weber-Medal ของ the Slovak Pharmaceutical Society
ปี ค.ศ. 2010 ได้รับรางวัล Sitara-e-Qaid-i-Azam (Civil decoration of Pakistan)
ปี ค.ศ. 2011 ได้รับพระราชทาน เครื่องราชอิสริยาภรณ์  ชั้นปฐมดิเรกคุณาภรณ์ (ป.ภ.)
การอ้างอิง

↑  University of Innsburck: Universitätsleben: Dank und Glückwunsch 2011: Bernd M. Rode  เก็บถาวร 2014-07-14 ที่ เวย์แบ็กแมชชีน, p.22, December 2011, สืบค้นเมื่อ 2014-06-19.
↑  Austrian Foreign Ministry: Bilateral Relations Austria & Thailand Bilaterale Beziehungen mit Thailand, สืบค้นเมื่อ 2014-05-23.
↑  Austrian agency for international mobility and cooperation in education, science and research (OeAD):ASEA UNINET เก็บถาวร 2014-07-15 ที่ เวย์แบ็กแมชชีน, สืบค้นเมื่อ 2014-06-16.
↑  University of Innsbruck:"Univ.-Prof. Dr. Bernd Michael Rode Präsident der UNCSTD", published by: iPoint - das Informationsportal der Unviversität Innsbruck on June,9th 2004, สืบค้นเมื่อ 2014-06-16.
↑  University of Innsbruck: Innsbrucker Chemiker erhält königliche Ehrung, published by: iPoint - das Informationsportal der Unviversität Innsbruck on November,13th 2007, สืบค้นเมื่อ 2014-06-16.
↑  University of Innsbruck: Erfolgreicher Doktorvater, published by: iPoint - das Informationsportal der Unviversität Innsbruck on February, 1st 2013, สืบค้นเมื่อ 2014-06-16.
↑  Comenuis University Bratislava: Prof. Dr. Bernd Michael Rode, Dr. h. c. เก็บถาวร 2014-07-14 ที่ เวย์แบ็กแมชชีน, Dezember, 15th 2010, สืบค้นเมื่อ 2014-06-16.
แหล่งข้อมูลอื่น

Institute of General, Inorganic and Theoretical Chemistry, University of Innsbruck: CV Prof. Bernd Michael Rode
Curriculum Vita - Prof. Bernd Michael Rode, on the Website of the Theoretical Chemistry Genealogy Project, University of Hannvoer เก็บถาวร 2014-07-14 ที่ เวย์แบ็กแมชชีน
Homepage - Austrian South East Asian University Partnership Networks (ASEA-UNINET)
Theoretical Chemistry Genealogy Project เก็บถาวร 2014-05-20 ที่ เวย์แบ็กแมชชีน
MOLVISION - Visualization of Chemical Systems
APA - Austrian Press Agency: "Hochleistungscomputer für indonesische Partneruniversität"[ลิงก์เสีย], published on April, 2nd 2014. Retrieved on May, 23rd 2014
Website of Dr. Heinz Fischer, President of Austria: "Wissenschaftstag" in Ho-Chi-Minh-Stadt, dem früheren Saigon" เก็บถาวร 2015-09-23 ที่ เวย์แบ็กแมชชีน published by Austrian Press Agency (APA), on May, 31st 2012, retrieved on June, 19th 2014.
สาธารณรัฐเซิร์บกรายินา

สาธารณรัฐเซิร์บกรายินา (บอสเนีย-โครเอเชีย-มอนเตเนโกร-เซอร์เบีย: Република Српска Крајина / Republika Srpska Krajina or РСК / RSK, pronounced [rɛpǔblika sr̩̂pskaː krâjina]), หรือเป็นที่รู้จักในชื่อ เซิร์บกรายินา (Српска Крајина / Srpska Krajina) หรือเรียกง่ายๆ ว่า คราจินา, เป็นรัฐของชาวเซิร์บที่ประกาศตัวเอง ในอาณาเขตของสาธารณรัฐโครเอเชียที่เพิ่งประกาศเอกราชจากยูโกสลาเวียและมีบทบาทในช่วงสงครามประกาศอิสรภาพโครเอเชีย แต่กรายินาไม่ได้รับการยอมรับจากนานาชาติ ชื่อ 'กรายินา' (หมายถึง 'แนวชายแดน') ถูกนำมาใช้จาก 'เขตแนวชายแดนทหาร' ของจักรวรรดิฮาพส์บวร์ก หรือออสเตรีย-ฮังการี ซึ่งมีประชากรชาวเซิร์บจำนวนมากและมีอยู่จนถึงปลายศตวรรษที่ 19 โดยรัฐบาลของสาธารณรัฐเซิร์บกรายินาได้ทำสงครามเพื่อประกาศอิสรภาพจากโครเอเชียและไปรวมชาติกับสหพันธ์สาธารณรัฐยูโกสลาเวียและเรปูบลิกาเซิร์ปสกาในบอสเนียและเฮอร์เซโกวีนา
สาธารณรัฐเซิร์บกรายินายุติกิจกรรมและถุกยุบในปี ค.ศ. 1995 หลังถูกโครเอเชียและสาธารณรัฐบอสเนียและเฮอร์เซโกวีนาโจมตีและยึดที่ทำการรัฐบาลในปฏิบัติการสตอร์ม แต่ดินแดนส่วนที่เหลืออยู่ในภาคตะวันออกของสลาโวเนียยังคงอยู่ภายใต้การบริหารของ UNTAES จนกระทั่งการรวมตัวเข้ากับโครเอเชียอย่างสันติในปี 1998 ตามข้อตกลงเออร์ดุต
แหล่งข้อมูลอื่น

The Homeland War
(โครเอเชีย) Slobodna Dalmacija Granić kaže da Haag nema dokumente o agresiji na Hrvatsku?
(English) Resolution adopted by the General Assembly of the United Nations[ลิงก์เสีย] A/RES/49/43 The situation in the occupied territories of Croatia
Map[ลิงก์เสีย] (from a site run by minister of intelligence of RSK)
The Thorny Issue of Ethnic Autonomy in Croatia: Serb Leaders and Proposals for Autonomy, Nina Caspersen, London School of Economics and Political Science (http://www.ecmi.de/fileadmin/downloads/publications/JEMIE/2003/nr3/Focus3-2003_Caspersen.pdf)
ประเทศไทยใน พ.ศ. 2445

ทิวทัศน์บ้านเมือง ถนนเจริญกรุง เมื่อปี 2445
เหตุการณ์ที่เกิดขึ้นใน พ.ศ. 2445 (ค.ศ. 1902) ในประเทศไทย เป็นปีที่ 121 แห่งกรุงรัตนโกสินทร์ และเป็นปีที่ 35 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 120 (1 มกราคม - 31 มีนาคม) และ 121 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
นครเชียงใหม่: เจ้าอินทวโรรสสุริยวงษ์
นครลำปาง: เจ้าบุญวาทย์วงษ์มานิต
นครลำพูน: เจ้าอินทยงยศโชติ)
เหตุการณ์

13 มีนาคม - พระบาทสมเด็จพระจุลจอมเกล้าเจ้าอยู่หัว ทรงได้เสด็จพระราชดำเนินเปิดเมืองธัญบุรี
4 มิถุนายน - รัตนโกสินทรศก 121 (พ.ศ. 2445) หรือ ร.ศ. 121 พระบาทสมเด็จพระจุลจอมเกล้าเจ้าอยู่หัวได้พระราชทานทุนทรัพย์ส่วนพระองค์สร้างอาคารถาวรโรงเรียนเบญจมบพิตร หรือโรงเรียนมัธยมวัดเบญจมบพิตรในปัจจุบัน เป็นตึกทรงยุโรป พระราชทานนามว่า "โรงเรียนเบญจมบพิตร สร้าง รัตนโกสินทรศก ๑๒๑"  เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวงธรรมการสมัยนั้น
1 สิงหาคม - พระยาสุรฤทธิพฤติไกรยกทหารสองกองพันไปปราบเงี้ยวมณฑลพายัพ ยกทัพออกจากกรุงเทพฯวันนี้
26 สิงหาคม - ประกาศตั้งเมืองมีนบุรี
19 กันยายน - เปิดกรมธนบัตรในสยาม
21 กันยายน - สถาปนาโรงเรียนอุดรพิทยานุกูล เป็นโรงเรียนประจำมณฑลอุดร
30 กันยายน - สั่งถอดเจ้าพิริยเทพวงศ์ เจ้าครองนครแพร่ ฐานละทิ้งราชการในกรณีเงี้ยวปล้นเมืองแพร่
20 ธันวาคม เปลี่ยนชื่ออำเภอท่าผาเป็นอำเภอบ้านโป่ง
ผู้เกิด > มกราคม

3 มกราคม – หม่อมเจ้าจันทรศิริปริวัตร จันทรทัต พระอนุวงศ์ (สิ้นชีพิตักษัย พ.ศ. 2511)
7 มกราคม – พระครูพิพัฒน์สิริธร (คง สิริมโต) เจ้าคณะตำบลมะกอกเหนือ (มรณภาพ พ.ศ. 2517)
ผู้เกิด > กุมภาพันธ์

15 กุมภาพันธ์
เดช เดชประดิยุทธ (หลวงเดชประดิยุทธ์) รัฐมนตรีช่วยว่าการกระทรวงมหาดไทยคนที่ 14 (อนิจกรรม พ.ศ. 2501)
บุญสิงห์ บุญค้ำ (บ. บุญค้ำ) อดีตศึกษาธิการจังหวัดสหรัฐไทยเดิม (เสียชีวิต พ.ศ. 2515)
ผู้เกิด > มีนาคม

10 มีนาคม – หลวงชาติตระการโกศล (เจียม ลิมปิชาติ) อธิบดีกรมตำรวจคนที่ 13 (อนิจกรรม พ.ศ. 2538)
25 มีนาคม – เฉลียว ปทุมรส อดีตราชเลขานุการในพระองค์ (อนิจกรรม พ.ศ. 2498)
ผู้เกิด > เมษายน

7 เมษายน – หลวงจำรูญเนติศาสตร์ (จำรูญ โปษยานนท์) ประธานศาลฎีกาคนที่ 13 (อสัญกรรม พ.ศ. 2518)
8 เมษายน – หม่อมเจ้ามารยาตรกัญญา ดิศกุล อดีตเลขานุการสภากาชาดไทย (สิ้นชีพิตักษัย พ.ศ. 2549)
9 เมษายน – หม่อมเจ้าลักษณากร เกษมสันต์ อดีตอธิบดีกรมกสิกรรม (สิ้นชีพิตักษัย พ.ศ. 2520)
26 เมษายน – พระราชนิโรธรังสี (เทสก์ เทสรํสี) พระราชาคณะ (มรณภาพ พ.ศ. 2537)
ผู้เกิด > พฤษภาคม

1 พฤษภาคม – หม่อมเจ้ามุรธาภิเศก โสณกุล พระอนุวงศ์ (สิ้นชีพิตักษัย พ.ศ. 2526)
7 พฤษภาคม – พระครูสมุทรธรรมสุนทร (สุด สิริธโร) 	เจ้าอาวาสวัดกาหลง (มรณภาพ พ.ศ. 2526)
13 พฤษภาคม – ยกเสียง เหมะภูติ อดีตรองประธานสภาผู้แทนราษฎร (อนิจกรรม พ.ศ. 2532)
17 พฤษภาคม – ควง อภัยวงศ์ (หลวงโกวิทอภัยวงศ์) นายกรัฐมนตรีไทยคนที่ 4 (อสัญกรรม พ.ศ. 2511)
28 พฤษภาคม – พระเทพคุณาธาร (ผล ชินปุตฺโต) เจ้าคณะภาค 8 (มรณภาพ พ.ศ. 2512)
ผู้เกิด > มิถุนายน

3 มิถุนายน – พระอธิการอ่อน ญาณสิริ เจ้าอาวาสวัดป่านิโครธาราม (มรณภาพ พ.ศ. 2524)
10 มิถุนายน – สมเด็จพระนางเจ้าอินทรศักดิศจี พระวรราชชายา (สมเด็จพระนางเจ้าอินทรศักดิศจี พระบรมราชินี) พระมเหสีในรัชกาลที่ 6 (สิ้นพระชนม์ พ.ศ. 2518)
13 มิถุนายน – ปลด ปลดปรปักษ์ พิบูลภานุวัธน์ (ขุนปลดปรปักษ์) รัฐมนตรีช่วยว่าการกระทรวงกลาโหมคนที่ 13 (อนิจกรรม พ.ศ. 2496)
18 มิถุนายน – สงวน ตุลารักษ์ (เตียวเลี่ยงซิม) อดีตรัฐมนตรี (อนิจกรรม พ.ศ. 2538)
26 มิถุนายน – อรรถสิทธิ์ สิทธิสุนทร (หลวงอรรถสิทธิ์สิทธิสุนทร) รัฐมนตรีว่าการกระทรวงมหาดไทยคนที่ 20 (อนิจกรรม พ.ศ. 2541)
ผู้เกิด > สิงหาคม

5 สิงหาคม – พระอธิการผาง จิตฺตคุตฺโต เจ้าอาวาสวัดอุดมคงคาคีรีเขต (มรณภาพ พ.ศ. 2525)
25 สิงหาคม – เทียบ คงลายทอง นักดนตรีไทย (เสียชีวิต พ.ศ. 2525)
30 สิงหาคม – หลวงเดชาติวงศ์วราวัฒน์ (หม่อมหลวงกรี เดชาติวงศ์) รัฐมนตรีว่าการกระทรวงคมนาคมคนที่ 10 (อนิจกรรม พ.ศ. 2490)
ผู้เกิด > กันยายน

20 กันยายน – พระครูอาคมวิสุทธิ์ (คง สุวณฺโณ) เจ้าอาวาสวัดวังสรรพรส (มรณภาพ พ.ศ. 2532)
ผู้เกิด > ตุลาคม

15 ตุลาคม – พระครูสุวิชานวรวุฒิ (ปี้ ทินฺโน) เจ้าคณะอำเภอบ้านด่านลานหอย (มรณภาพ พ.ศ. 2517)
19 ตุลาคม – พระศาสนโศภน (ปลอด อตฺถการี) อดีตสังฆมนตรีช่วยว่าการองค์การปกครอง (มรณภาพ พ.ศ. 2521)
21 ตุลาคม – หลวงเจริญจรัมพร (เจริญ เจริญจรัมพร) อดีตสมาชิกสภาผู้แทนราษฎร (อนิจกรรม พ.ศ. 2506)
26 ตุลาคม – ประวัติ ปัตตพงศ์ (หลวงธรรมนูญวุฒิกร) ประธานศาลฎีกาคนที่ 14 (อสัญกรรม พ.ศ. 2515)
ผู้เกิด > พฤศจิกายน

6 พฤศจิกายน – ขุนสุคนธวิทศึกษากร (สำอางค์ สุคนธวิท) อดีตรัฐมนตรี (อนิจกรรม พ.ศ. 2505)
9 พฤศจิกายน – เขตร ศรียาภัย นักมวยไทย (ถึงแก่กรรม พ.ศ. 2521)
11 พฤศจิกายน – เจริญ สืบแสง (ขุนเจริญวรเวช) อดีตสมาชิกสภาผู้แทนราษฎรจังหวัดปัตตานี (ถึงแก่กรรม พ.ศ. 2512)
26 พฤศจิกายน – เลียง ไชยกาล รัฐมนตรีว่าการกระทรวงศึกษาธิการคนที่ 14 (อนิจกรรม พ.ศ. 2529)
ผู้เกิด > ธันวาคม

15 ธันวาคม – หม่อมเจ้าธานีเสิกสงัด ชุมพล พระอนุวงศ์ (สิ้นชีพิตักษัย พ.ศ. 2524)
25 ธันวาคม – หม่อมเจ้าวิมวาทิตย์ รพีพัฒน์ ปลัดกระทรวงพาณิชย์คนที่ 5 (สิ้นชีพิตักษัย พ.ศ. 2501)
ผู้เกิด > ไม่ทราบวัน

จันทร์เจริญ รัชนี (หม่อมเจ้าจันทร์เจริญศิริ รัชนี) อดีตพระอนุวงศ์ (สิ้นชีพิตักษัย พ.ศ. 2515)
ระบิล บุนนาค นักถ่ายภาพ (ไม่ทราบปีเสียชีวิต)
ผู้เสียชีวิต > มกราคม

9 มกราคม – เจ้าพระยาอภัยราชาสยามานุกูลกิจ (โรลังยัคมินส์) (กุสตาฟว์ รอแล็ง-ฌักแม็ง) อดีตที่ปรึกษาราชการแผ่นดิน (เกิด พ.ศ. 2378)
11 มกราคม – พระยาเพ็ชรรัตน์ (โมรา) อดีตปลัดกรมพระตำรวจใหญ่ซ้ายฝ่ายพระราชวังบวร (เกิด พ.ศ. 2378)
ผู้เสียชีวิต > มีนาคม

3 มีนาคม – เจ้าจอมมารดาทิพเกษร (เจ้าทิพเกษร ณ เชียงใหม่) อดีตพระสนมในรัชกาลที่ 5 (ไม่ทราบปีประสูติ)
ผู้เสียชีวิต > กรกฎาคม

25 กรกฎาคม – พระยาราชฤทธานนท์พหลภักดี (ทองอยู่ สุวรรณบาตร) ข้าหลวงประจำเมืองแพร่ (ไม่ทราบปีเกิด)
ผู้เสียชีวิต > ตุลาคม

ไม่ทราบวัน – เจ้าเวียงชื่น บุตรรัตน์ พระราชวงศ์แพร่ (ไม่ทราบปีประสูติ)
ผู้เสียชีวิต > ธันวาคม

11 ธันวาคม – หม่อมเจ้าประวาศสวัสดี จิรประวัติ พระอนุวงศ์ (ประสูติ พ.ศ. 2426)
ผู้เสียชีวิต > ไม่ทราบวัน

พระยาราชวงศ์ (บุญศรี บุตรรัตน์) พระราชวงศ์แพร่ (ไม่ทราบปีประสูติ)
ณธฤษภ์ ธรรมรสโสภณ

| ข้อมูลส่วนตัว |
| --- | --- | --- | --- |
ชื่อเต็ม:  ณธฤษภ์ ธรรมรสโสภณ
วันเกิด:  14 มีนาคม พ.ศ. 2531 (36 ปี)
สถานที่เกิด:  กรุงเทพ, ประเทศไทย
ส่วนสูง:  5 ft 7.5 in (1.71 m)
ตำแหน่ง:  ปีกซ้าย, กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2009-2012 |  บีอีซี เทโรศาสน |  9 |  (3) |
| 2011 |  → เพื่อนตำรวจ (ยืม) |  5 |  (2) |
| 2012 |  เมืองทอง ยูไนเต็ด |  0 |  (0) |
| 2014–2015 |  ชัยนาท ฮอร์นบิล |  11 |  (2) |
| 2015 |  → นครราชสีมา (ยืม) |  4 |  (0) |
| 2016–2017 |  โดม เอฟซี |  23 |  (3) |
| 2019 |  เกษตรศาสตร์ |  6 |  (0) |
ทีมชาติ
| 2011 |  ทีมชาติไทย U23 |  9 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ณธฤษภ์ ธรรมรสโสภณ เกิดเมื่อวันที่ 14 มีนาคม พ.ศ. 2531 เป็นนักฟุตบอลชาวไทย ในตำแหน่ง ปีกซ้าย และยังเล่นในตำแหน่ง กองหน้า ได้อีกด้วย
ประตูในนามทีมชาติ

| ครั้งที่ | วันที่ | สถานที่ | ทีมชาติ | สกอร์ | ผล | การแข่งขัน |
| --- | --- | --- | --- | --- | --- | --- |
| 1. | 9 พฤศจิกายน ค.ศ. 2011 | จาการ์ตา, อินโดนีเซีย |  มาเลเซีย | 1-2 (1-1) | แพ้ | ซีเกมส์ 2011 |
| 2. | 11 พฤศจิกายน ค.ศ. 2011 | จาการ์ตา, อินโดนีเซีย |  กัมพูชา | 4-0 (1-0) | ชนะ | ซีเกมส์ 2011 |
แหล่งข้อมูลอื่น

Profile at Thaipremierleague.co.th เก็บถาวร 2012-04-02 ที่ เวย์แบ็กแมชชีน
http://www.youtube.com/watch?v=h-GrAnw3_l4
เรปูบลิกาเซิร์ปสกา

44°45′N 17°19′E﻿ / ﻿44.750°N 17.317°E﻿ / 44.750; 17.317
| เรปูบลิกาเซิร์ปสกา Република Српска / Republika Srpska (เซอร์เบีย) (บอสเนีย) (โครเอเชีย) |
| --- | --- |
   ธงชาติ    ตราแผ่นดิน  
เพลงชาติ: Моја Република มอยาเรปูบลิกา สาธารณรัฐของข้า 
ที่ตั้งของเรปูบลิกาเซิร์ปสกา (สีแดง) ในประเทศบอสเนียและเฮอร์เซโกวีนา (สีขาว)
เมืองหลวง: บาญาลูกา (โดยพฤตินัย)  ซาราเยโวตะวันออก (โดยนิตินัย)
ภาษาราชการ: ภาษาเซอร์เบีย, ภาษาบอสเนีย และภาษาโครเอเชียข
การปกครอง: สหพันธรัฐแบบระบบรัฐสภา

• ประธานาธิบดี : เซลีกา ซวียานอวิช
• นายกรัฐมนตรี : ราดอวาน วิสกอวิช
 
สภานิติบัญญัติ: สมัชชาประชาชน
การก่อตั้ง

• ประกาศจัดตั้ง : 9 มกราคม ค.ศ. 1992
• ได้รับการรับรองในฐานะส่วนหนึ่งของบอสเนียและเฮอร์เซโกวีนา : 14 ธันวาคม ค.ศ. 1995
 
พื้นที่
• รวม: 24,857 ตารางกิโลเมตร (9,597 ตารางไมล์)
• แหล่งน้ำ (%): ไม่มีข้อมูล
ประชากร
• สำมะโนประชากร ค.ศ. 2013: 1,326,991 คนค
• ความหนาแน่น: 53.3 ต่อตารางกิโลเมตร (138.0 ต่อตารางไมล์)
สกุลเงิน: คอนเวร์ติบิลนามาร์กา (BAM)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาฤดูร้อนยุโรปกลาง)
รหัสโทรศัพท์: +387
กโดยนิตินัยแล้ว เขตเบิร์ชกอเป็นดินแดนใต้การปกครองร่วมระหว่างหน่วยการเมืองทั้งสองของบอสเนียและเฮอร์เซโกวีนา (กล่าวคือ เรปูบลิกาเซิร์ปสกาและสหพันธรัฐบอสเนียฯ) อย่างไรก็ตาม เขตนี้ถือเป็นหน่วยการเมืองหน่วยที่สามโดยพฤตินัย เนื่องจากมีอำนาจเช่นเดียวกับเรปูบลิกาเซิร์ปสกาและสหพันธรัฐบอสเนียฯ และอยู่ภายใต้อำนาจอธิปไตยของบอสเนียและเฮอร์เซโกวีนาโดยตรง  ขรัฐธรรมนูญแห่งเรปูบลิกาเซิร์ปสกาหลีกเลี่ยงการเอ่ยชื่อภาษา โดยระบุไว้เพียงว่า "ภาษาของชาวเซิร์บ ภาษาของชาวบอสนีแอก และภาษาของชาวโครแอต" (เนื่องจากยังไม่มีข้อสรุปที่เป็นสากลว่า ภาษาเหล่านี้เป็นภาษาเดียวกันหรือเป็นภาษาเอกเทศสามภาษา)  คไม่นับรวมประชากรในเขตเบิร์ชกอ
เรปูบลิกาเซิร์ปสกา (เซอร์เบีย, บอสเนีย, โครเอเชีย: Република Српскa / Republika Srpska; แปลว่า สาธารณรัฐเซิร์บ) เป็นหนึ่งในหน่วยการเมืองสองส่วนอิสระที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือสหพันธรัฐบอสเนียและเฮอร์เซโกวีนา)  ประชากรส่วนใหญ่เป็นชาวเซิร์บ รองลงไปเป็นชาวบอสนีแอกและชาวโครแอต
เซิร์ปสกาก่อตั้งขึ้นในปี 1992 ในช่วงเริ่มต้นของสงครามบอสเนียโดยมีเจตนาที่จะปกป้องผลประโยชน์ของชาวเซิร์บในบอสเนียและเฮอร์เซโกวีนา สงครามได้ทำให้เกิดการขับไล่ชาวโครแอตและชาวบอสนีแอกออกจากดินแดนที่เรปูบลิกาเซิร์ปสกาอ้างสิทธิ์และการอพยพเข้าของชาวเซิร์บที่ถูกขับไล่ออกจากสหพันธรัฐบอสเนียและเฮอร์เซโกวีนา ตามความตกลงเดย์ตันปี 1995 เรปูบลิกาเซิร์ปสกานั้นได้รับการยอมรับว่าเป็นองค์ประกอบและเป็นส่วนหนึ่งภายในบอสเนียและเฮอร์เซโกวีนา ทุกวันนี้ประชากรชาวเซิร์บของบอสเนียและเฮอร์เซโกวีนาส่วนใหญ่อาศัยอยู่ในดินแดนนี้
เรปูบลิกาเซิร์ปสกาเป็นรัฐบาลแบบรัฐสภา โดยรัฐสภามีอำนาจนิติบัญญัติภายในสาธารณรัฐ โดยรัฐนี้ค่อนข้างรวมศูนย์ แม้ว่าจะแบ่งออกเป็น 64 เทศบาลที่เรียกว่า opštine สภานิติบัญญัติมีที่นั่ง 83 ที่นั่ง และสภาชุดปัจจุบันเป็นชุดที่สิบนับตั้งแต่ก่อตั้ง
ประวัติศาสตร์

เรปูบลิกาเซิร์ปสกาก่อตั้งในวันที่ 9 กุมภาพันธ์ ค.ศ. 1992 โดย ราดอวาน การาจิช หัวหน้าชนกลุ่มน้อยชาวเซิร์บได้ก่อจลาจลแยกประเทศเพื่อให้ตนเป็นอิสระ จากเหตุการณ์ดังกล่าวทำให้เกิดสงครามบอสเนีย ซึ่งเรปูบลิกาเซิร์ปสกาคือผู้ก่ออาชญกรรมสงคราม หลังเจรจาสงบศึกสงครามในปี ค.ศ. 1995 สหประชาชาติมีมติให้ยุบเรปูบลิกาเซิร์ปสกาและให้เป็นประเทศองค์ประกอบของบอสเนียและเฮอร์เซโกวีนา
เปลือกไข่

ไข่ไก่เปลือกขาว
เปลือกไข่ (อังกฤษ: eggshell) คือ ส่วนนอกของฟองไข่ของสัตว์บางประเภท เช่น ไก่ นก งู มีลักษณะแข็งแต่เปราะ หุ้มส่วนที่เป็นของเหลวซึ่งจะเจริญเติบโตเป็นตัวต่อไป
ความหลากหลาย > แมลง

แมลงและสัตว์ขาปล้องเหล่าอื่นวางไข่หลายแบบหลายทรง ไข่บางอย่างมีเมือกหรือหนังหุ้ม บางอย่างมีเปลือกอันแข็งบ้างอ่อนบ้างคละกันไป ที่อ่อนนั้นมักเป็นโปรตีนซึ่งอาจอยู่ในรูปเส้นใยหรือของเหลว ที่แข็งนั้นมักสำหรับไข่จำต้องอยู่ในสภาพอากาศอันแห้ง ประกอบด้วยโปรตีนที่ขจัดน้ำหรือแร่แล้ว และมีระบบดังรูขุมขนเพื่อให้อากาศได้ตกเข้าแก่สิ่งมีชีวิตภายใน
สำหรับสัตว์ขาปล้องนั้น โดยแท้แล้วไข่หามีเปลือกไม่ พื้นผิวภายนอกสุดของไข่นั้นเป็นเยื่อของเอ็มบริโอเรียก โครอยด์ (choroid) ทำหน้าที่หุ้มป้องกันสิ่งชั้นใน โดยมีโครงสร้างซับซ้อนและหลายชั้นยิ่งนัก ชั้นนอกสุดของโครอยด์เรียก เอกโซโคเรียน (exochorion) นอกจากนี้ ชั้นนอกสุดของไข่สัตว์ขาปล้องอาจมีสิ่งประดับประดามากมายด้วย
ความหลากหลาย > ปลา สัตว์สะเทินน้ำสะเทินบก และสัตว์เลื้อยคลาน

ตามธรรมดาแล้ว ไข่ซึ่งปลาและสัตว์สะเทินน้ำสะเทินบกวางนั้นมักมีเยื่อนอกเอ็มบริโอหุ้มไว้ แต่จะไม่มีเปลือกพัฒนาขึ้นมาหุ้มเยื่อนั้น ไม่ว่าเปลือกแข็งก็ดี เปลือกอ่อนก็ดี ไข่สัตว์เช่นว่าบางเหล่าซึ่งต้องวางออกโดยอาศัยกำลังทางกายหรือการดูดความชื้นนั้นมีสารอันหนาเป็นแผ่นคล้ายหนังหุ้มอยู่ เพราะไข่อย่างนี้มักเล็กและบอบบางยิ่งนัก
ส่วนไข่สัตว์เลื้อยคลานนั้น หลายประเภทมีเปลือกที่ยืดหยุ่นได้และเป็นแคลเซียม และบางประเภทมีไข่แข็ง ส่วนไข่งูนั้นโดยปรกติมีเปลือกเป็นแผ่นคล้ายหนังเพื่อยึดไข่ฟองหนึ่งกับอีกฟองหนึ่ง ส่วนไข่เต่านั้นแข็งบ้างหนาบ้างคละสุดแต่สายพันธุ์ หลาย ๆ สายพันธุ์วางไข่ซึ่งมีรูปพรรณคล้ายไข่นกเป็นอันมาก
ความหลากหลาย > สัตว์เลี้ยงลูกด้วยนม

สำหรับสัตว์เลี้ยงลูกด้วยนมและออกลูกเป็นไข่นั้น มีไข่เปลือกบางซึ่งคล้ายคลึงไข่สัตว์เลื้อยคลาน เปลือกนั้นเกิดขึ้นโดยทับถมอยู่บนฟองไข่ขณะอยู่ในชั้นต่าง ๆ ภายในมดลูก ในระหว่างกระบวนการนั้น ไข่อาจดูดซึมของเหลวและมีขนาดเจริญขึ้นโดยลำดับ ส่วนชั้นนอกสุดซึ่งแข็งกระด้างที่สุดนั้นจะไม่เกิดจนกว่าไข่จะโตเต็มขนาด